cyanic-selkie/wikianc huggingface dataset:
Lääkintämies
pienoiskuva|373x373px|Suomalainen lääkintämies itsenäisyyspäivän paraatissa Riihimäellä. Lääkintämies on erikoiskoulutettu sotilas, jonka tehtävänä on vastata ryhmän, joukkueen tai komppanian lääkintähuollosta tai toimia lääkärin apuna korkeamman tason lääkintämuodostelmassa. Tähän kuuluu ensiavun antaminen haavoittuneille sotilaille, sekä haavoittuneiden kuljetusten organisointi. Muita lääkintämiehen tehtäviä on yksikön yleisen taistelukyvyn ylläpito esimerkiksi tarkkailemalla käymälöiden ja ruokailujen hygieniaa.
Taistelutilanteet
thumb|250px|[[Norjalaiset lääkintämiehet harjoittelevat sidontaa.]] Taistelutilanteessa haavoittunut pyritään saamaan suojaan suoralta vihollistulelta taistelijaparin avustuksella mikäli tämä on mahdollista. Taistelijapari aloittaa mahdollisen verenvuodon tyrehdyttämisen haavoittuneen omalla lääkintävarustuksella, johon kuuluu sekä ensiside että kiristysside, pelastuspeite, vastalääkkeenantolaite ja potilasluokittelukortti.
Taistelupelastaja on ryhmän jäsen, joka on saanut muita ryhmän taistelijoita paremman lääkintäkoulutuksen ja -varustuksen. Hän kouluttaa taisteluensiapua ryhmässä. Taistelupelastajat täydentävät haavoittuneille annettua hätäensiapua sekä järjestävät haavoittuneiden evakuointia sekä täydentävät lääkintämateriaalia. Taistelupelastajien käytössä on mm. kiristys- ja ensisiteitä, nenänieluputkia, välineet paineilmarinnan purkamiseen jos taistelupelastaja on saanut koulutuksen välineiden käyttöön, venttiilisiteitä rintakehävammoihin, hypotermiapussi ja luokittelu-/hoitokortteja.
Joukkueen lääkintämies perustaa hoitopaikan (HP) ja antaa välittömän henkeä ylläpitävän ensiavun paikalla ja organisoi haavoittuneen kuljetuksen eteenpäin. Taistelutilanteen ulkopuolella lääkintämies vastaa joukon yleisestä toimintakyvystä tarkkailemalla hygienian tasoa kenttäoloissa. Lääkintämiehiä palvelee sodan ajan kenttälääkinnässä myös esimerkiksi ensihoitopaikoilla (EHP), ensihoitoasemilla (EHAS), ensihoitokeskuksissa (EHK) ja kenttäsairaaloissa (KS).
Lääkintämiehet ovat suojattuja Geneven sopimuksien nojalla, eikä Punaisen Ristin tunnusta käyttävää henkilöä tai ajoneuvoa saa vahingoittaa. Vastaavasti lääkintämies saa käyttää henkilökohtaista asettaan vain itsensä tai potilaan suojelemiseksi.
Lääkintämiehet Suomen puolustusvoimissa
Suomen Puolustusvoimissa lääkintämiehiksi valitaan henkilöitä, jotka käyvät varusmiehinä erityisen kenttälääkintäkurssin. Kurssilta he saavat ensiapu 1- ja 2 -todistuksen. Kurssin suoritettuaan he toimivat varuskuntien terveysasemilla ja osallistuvat potilaiden hoitamiseen yhdessä henkilökunnan kanssa. J-kaudella lääkintämiehet harjoittelevat oman ryhmänsä kanssa. Lääkintämies järjestää ryhmän, joukkueen tai komppanian lääkintähuoltoa. Lääkintämiehen palvelusaika puolustusvoimissa on 255 päivää eli yhdeksän kuukautta. Taistelupelastajakoulutus ei korvaa lääkintämieskurseja. Lääkintämiehille ja lääkintäaliupseereille opetetaan myös taisteluensiavun perusteet. pienoiskuva|Sotilasambulanssi Kotkassa merivoimien vuosipäivänä 2013. Sairasajoneuvon kuljettajat saava C1-luokan ajoneuvon kuljettajakoulutuken sekä hälytysajokoulutuksen. Tämän lisäksi he osallistuvat lääkintämieskurssille, vaikka he eivät osallistu potilasvalvontaan kuljetuksen aikana. Sairasajoneuvon kuljettajat saavat C1-luokan ajoneuvon kuljettajakoulutuksen sekä hälytysajokoulutuksen. Tämän lisäksi he osallistuvat lääkintämieskurssille, vaikka he eivät osallistu potilasvalvontaan kuljetuksen aikana.
Nykyaikaisen kenttälääkintäjärjestelmän laatuvaatimuksena on "10-1-2" -periaate. Sen mukaan verenvuotoa tyrehdyttävä hoito on aloitettava 10 minuutin kulttua haavoittumisesta, 1 tunnin sisällä on voitava aloittaa yleislääkäritasoinen hoito ja 2 tunnin sisällä henkeä pelastava kirurginen hoito. Kymmenen minuutin vaatimus täyttyy, kun taistelijoilla on hätäensiapukoulutus ja joukossa on taistelupelastajia sekä lääkintämiehiä. Taistelupelastajakoulutusta annetaan erityisesti maavoimissa. Tunnin vaatimuksen täyttyminen edellyttää, että 150 taisteijaa kohden on vähintään yksi ensihoitoryhmä. Kahden tunnin vaatimuksen täyttyminen edellyttää, että 800 taistelijaa kohden on vähintään yksi ensihoitojoukkue. Tämän lisäksi tarvitaan 5 000 taistelijaa kohden lääkintäkomppania ja tämän leikkausryhmä sekä evakuointijoukkue.
Korkea-arvoisimmat lääkintähenkilöt taistelutehtävissä ovat lääkintäaliupseereita, jotka ottavat haavoittuneet vastaan ensihoitopaikoilla ja toimittavat nämä eteenpäin kohti ensihoitoasemia, ensihoitokeskuksia ja kenttäsairaaloita.
Lääkintäupseerit, jotka ovat koulutukseltaan yleensä lääkäreitä, toimivat ensihoitopaikoilla, ensihoitoasemilla, ensihoitokeskuksissa ja kenttäsairaaloissa.
Rajavartiolaitoksen sekä joidenkin sissi- ja erikoisyksiköiden palveluksessa toimivat lääkintämiehet ja -aliupseerit saavat lisäksi koulutuksen sissilääkintään. Sissilääkintään kuuluu erilaisten potilaskätköjen käyttö ja evakuointivälineiden teko tilapäisvälineistä.
Roy Harper (sarjakuvahahmo)
Roy Harper on DC Comicsin sarjakuvissa esiintyvä kuvitteellinen sankari ja Vihreän Nuolen apuri. Mort Weisingerin ja George Pappin luoma hahmo esiintyi ensimmäisen kerran vuoden 1941 More Fun Comics -sarjakuvan numerossa 73. Harper aloitti Speedy nimisenä sankarina, joka toimi Vihreän Nuolen teiniapurina. Hän on mentorinsa tapaan taitava jousiampuja ja kamppailulajien taitaja. Myöhemmin varttuessaan aikuiseksi hän on toiminut Arsenal ja Red Arrow nimisenä sankarina, joka kuuluu pääosin Teinititaaneihin. Harper on toiminut Suicide Squad-, Outsiders- ja The Outlaws -ryhmien jäsenenä. Harperilla on Lian-niminen tytär yhdessä Jade Nguyenin eli Cheshiren kanssa.
Harper oli mukana Shazam-palkitussa Vihreä Lyhty/Vihreä Nuoli -sarjakuvan tarinassa "Snowbirds Don't Fly", jossa käsiteltiin hahmon taistelua huumeriippuvuudesta. Tarina oli aikanaan iso hetki sarjakuvissa käsiteltyään enemmän aikuismaisempaa aihetta. 2013 ComicsAlliance listasi hahmon sijalle 50 "Seksikkäimmät mieshahmot sarjakuvissa.
The Superman/Aquaman Hour of Adventure
Roy Harper esiintyi ensimmäisen kerran televisiossa The Superman/Aquaman Hour of Adventure -ohjelman Teinititaanien jaksoissa. Hahmo oli Speedyn roolissa, jossa hänen äänenään toimi Pat Harrington, Jr.
Teen Titans
thumb|220px|Roy Harper [[Teen Titansissa.]] Roy Harper esiintyi Speedyna Teen Titans -sarjassa vierailevana hahmona vuosina 2004–2005, jolloin hahmon äänenä oli Mike Erwin. Hän ei ollut aluksi Teinititaani ensi esiintymisessään jaksossa ”Winner Take All”, jossa hän taisteli eräässä turnauksessa Robinia vastaan. Myöhemmin Harper liittyi Teinititaanien sisarryhmään Titans East, jossa olivat myös Vesipoika, Bumblebee ja Más y Menos.
Justice League Unlimited
thumb|220px|Roy Harper [[Justice League Unlimited -sarjassa.]] Roy Harper esiintyy Speedyna Justice League Unlimitedin jaksossa ”Patriot Act”, jossa hahmon äänenä on Teen Titans -sarjan tavoin Mike Erwin. Hänet lähetettiin Metropolisiin lisäapuna Crimson Avengerin kanssa, kun kaikki varsinaiset Oikeuden Puolustajat olivat kiireellisiä omien tehtävien vuoksi. Jaksossa Vihreä Nuoli mainitsi Speedyn olevan hänen entinen apuri. Kaksikko yritti kukistaa superseerumin ottaneen kenraali Eilingin, joka yritti tappaa Teräsmiehen, mutta joutui tappelemaan sitä vastoin kourallisen ilman supervoimia omaavia sankareita vastaan. Speedy ja Vihreä Nuoli eivät kuitenkaan onnistuneet kukistamaan Eilingia ja nuolten loppuessa kesken se heitti kaksikon autojen päälle, jonka myötä he menettivät tajuntansa. Lopulta Eiling huomasi tehneensä virheen asukkaiden huomautuksesta ja lähti matkoihinsa.
Batman – pelottomat
Roy Harper esiintyi Speedyna muutaman kerran Batman – pelottomat -sarjassa, jossa hahmon äänenä toimi Jason Marsden. Se esiintyi ensi kerran jaksossa ”Dawn of the Deadman!” jossa se oli Vihreän Nuolen apurina. Jakson aikana sen keho joutui Deadmanin ja Batmanin henkien hallintaan, jotka yrittivät pelastaa Batmanin ja johdattaa Vihreä Nuoli etsimään Batmanin haudan, jonne hänet haudattiin elävänä. Toisessa jaksossaan ”Sidekicks Assemble!” Speedy työskenteli yhdessä Vesipojan ja Robinin kanssa estääkseen Ra’s al Ghulin aikeet. Speedy poikkeaa sarjakuvaversiostaan ettei se ole yhtä vastahakoinen, kuten jaksossa esiintyneet Robin ja Vesipoika vaan enemmän kiltin oloinen sankari.
Young Justice
Young Justice -sarjassa Roy Harper on Vihreän Nuolen suojatti, joka ryhtyy soolosankariksi nimeltä Red Arrow siitä syystä, että Oikeuden Puolustajat eivät kerro apureilleen totuutta puolustajien tukikohdasta. Kun Vesipoika, Robin ja Poika Salama perustavat apureiden tiimin Roy kieltäytyy liittymästä tiimiin. Sarjan lopussa kun Roy pettää puolustajat, Vandal Savagelle ja Valolle selviää, että Roy ei olekaan alkuperäinen Roy Harper, vaan Kadmos-projektin valmistama klooni. Klooni Roy alkaa etsiä aitoa Royta ja lopulta löytää tämän vaimonsa Jade Nguyen kanssa Tiibetistä, jonka jälkeen aito Roy viedään Star Cityn sairaalaan, jossa hän toipuu. Aidolta Roylta puuttuu käsi, Kadmus-projektin vuoksi, joka käytti sitä kloonin luomiseen. Aito Roy lähtee Lex Luthorin perään, joka oli Kadmuksen johtaja ja jonka takia tämä oli vastuussa Royn käden puuttumisesta. Luthor kuitenkin antaa Roylle robottikäden, jonka jälkeen hän alkaa toimia sankarina nimeltä Arsenal.
Oskar von Schoultz
Oskar von Schoultz (25. lokakuuta 1872 Helsinki – 18. maaliskuuta 1947 Helsinki) oli suomalainen yliopiston lehtori ja kielenkääntäjä.
Henkilöhistoria
Von Schoultzin vanhemmat olivat kenraalimajuri Karl Lorenz Adalbert von Schoultz ja Rosalio Constance Sofie von Schoultz. Von Schoultz oli naimisissa vuodesta 1900 Marie Natalie Ljubov Eveline Tigerstedtin kanssa. Hän kävi Kiovan kadettikoulun 1883–1889, Pietarin 1. kadettikoulun 1889–1890, Pavlovskin sotaopiston 1890–1892, sotilassähköteknillisen koulun upseeriluokan 1893–1895 sekä opiskeli Kiovan yliopistossa 1896–1898. Von Schoultzista tuli aliluutnantti 1892, luutnantti 1898 ja alikapteeni 1906. Von Schoultz palveli 1. ja 7. sapööripataljoonassa 1892–1898 ja toimi sitten armeijasta erottuaan kielenkääntäjänä eri virastoissa ja venäjänkielen opettajana oppikouluissa. Hän oli Helsingin yliopiston venäjän kielen lehtorina 1903–1939 ja Suomen senaatin kielenkääntäjänä 1899–1914.
Von Schoultz oli vankilassa ensimmäisen maailmansodan aikana kieltäydyttyään osallistumasta sotaan tsaari-Venäjän armeijassa. Hän kirjoitti 1930-luvulla useita rauhanaatetta ja kuolemanrangaistusta käsitelleitä artikkeleita. Von Schoultz kirjoitti myös useita tutkielmia venäläisestä kirjailijasta Fjodor Dostojevskistä.
Von Schoultz osallistui aatelissäädyssä valtiopäiville 1900 ja 1905–1906.
Saint Kitts ja Nevisin lippu
thumb|350px|Saint Kitts ja Nevisin lippu
Saint Kitts ja Nevisin lippu on Saint Kitts ja Nevisin kansallistunnus vaakunan, moton ja kansallislaulun ohella. Se hyväksyttiin maan lipuksi 19. syyskuuta 1983. Sen värit symboloivat saarten hedelmällisyyttä (vihreä), taistelua itsenäisyydestä ja orjuudesta vapautumiseksi (punainen), vuoden ympäri paistavaa aurinkoa (keltainen) ja ihmisten afrikkalaista perintöä (musta). Tähdet symboloivat toivoa ja vapautta kuten myös valtion kahta pääsaarta.
Mykolas Romeris yliopisto
thumb|250px|MRU:n Oikeuslääketieteellinen instituutti Mykolas Romeris yliopisto (, MRU) on Liettuan suurimpiin kuuluva yliopisto. Yliopiston tiedekunnat sijaitsevat kahdessa Liettuan kaupungissa: pääkaupungissa Vilnassa sekä Kaunasissa.
Oppilaitos on nimetty Liettuan itsenäisyysaatteen puolesta taistelleen oikeustieteen professori Mykolas Romerisin mukaan. Yliopiston pääkampus sijaitsee linnuntietä runsas kuusi kilometriä Vilnan vanhasta ydinkeskustasta pohjoiseen.
Mykolas Romeris University on toteuttanut yhden tärkeimmistä missioistaan: tutkimuksen ja innovaation edistämisen. Vuonna 2015 julkaistiin noin 900 tieteellistä artikkelia ja järjestettiin yli 50 akateemista tapahtumaa.
Kansainvälisyys Mykolas Romeris yliopistossa
Tällä hetkellä Mykolas Romeris yliopistossa opiskelee noin 10 000 opiskelijaa 38:sta maasta.
Ulkomaalaiset opiskelijat voivat suorittaa yliopistossa kandidaatti-, maisteri- ja tohtoritason tutkintoja englannin kielellä.
MRU on solminut kansainvälisiä sopimuksia yli 400:n korkeakoulun kanssa. MRU on ensimmäinen yliopisto Liettuassa, joka tarjoaa kansainvälisiä kaksois- ja kolmoistutkintoja (joint study programmes). Kaksois- ja kolmoistutkintoja järjestetään yhdessä isobritannialaisten, ranskalaisten, itävaltalaisten, suomalaisten ja eteläkorealaisten yliopistojen kanssa.
Yksi MRU:n tavoitteista koskien kansainvälisyyttä on monipuolisuus. Kansainvälisten opiskelijoiden määrä on kasvussa, ja liettualaiset ja kansainväliset opiskelijat voivat yhdessä työskennellä kansainvälisissä projekteissa laajentaen maailmankatsomuksiaan ja kulttuurillisia tietämyksiä.
MRU:n sisällä toimii MRU Asian Centre, Francophone Studies Centre ja King Sejong Institute, jotka järjestävät tapahtumia, konferensseja ja luentoja.
Koulutus
Mykolas Romeris yliopisto on mahdollisuus yhteensä yli 70 kandidaatti-, maisteri- ja tohtoritason tutkintoon. MRU:n suurimpiin koulutusaloihin kuuluvat muun muassa oikeustieteet, kauppatieteet, viestintätieteet ja taloustieteet. Liettualainen tutkinto täyttää Lisbon Recognition Convention –kriteerit, täten Liettuassa suoritettu tutkinto tunnustetaan kaikissa maissa, jotka ovat allekirjoittaneen sopimuksen.
Tutkimus ja Kehitys
Mykolas Romeris yliopistolla on pitkä historia yhteiskuntatieteiden tutkimisesta, mutta nykyään tutkimuksia tehdään myös biolääketieteen, tekniikan ja humanistisilla aloilla. Vuonna 2015 MRU:n pääkampukselle avattiin laboratoriokeskus.
Kampus
MRU:n pääkampus sijaitsee Vilnan pohjoisosassa. Kampukselta Vilnan keskustaan pääsee bussilla noin 25 minuutissa. Opiskelijoille on soluasuntoja.
Johann Georg Faust
Johann Georg Faust (1480 – noin 1540) oli saksalainen okkultisti, alkemisti ja astrologi. Hänen elämänsä toimi mahdollisesti pohjana legendalle Faustista, sielunsa paholaiselle myyneestä oppineesta miehestä. Myöhemmin kirjoitetut Christopher Marlowen ja Johann Wolfgang von Goethen kuuluisat fiktiiviset teokset perustuvat samaan tarinaan.
Täysosuma (vuoden 1987 elokuva)
Täysosuma on yhdysvaltalainen jalkapalloaiheinen elokuva, joka sai ensi-iltansa Yhdysvalloissa 23. tammikuuta 1987. Rick Kingin ohjaaman elokuvan pääosia näyttelevät Jim Youngs ja jalkapalloilija Pelé.
HMS Belos (A214)
HMS Belos (runkonumero A214) on Ruotsin laivaston sukellusveneiden pelastusalus, joka kykenee samalla toimimaan sukeltajien emälaivana.
Hankinta
Öljynporauslauttojen huolto- ja paloalus NB314 Energy Supporter tilattiin Alankomaista De Hoopilta. Se laskettiin vesille 1985. Ruotsin puolustusvoimien materiaalilaitos osti marraskuussa 1992 aluksen sen ollessa Brasilian rannikon öljykentillä. Muutostöiden jälkeen se otettiin 1995 Ruotsin laivaston palvelukseen.
Aluksen varustukseen kuuluu painekammio, sukelluskellot ja erilaiset vedenalaiset, joilla voi toimia jopa 1 000 metrin syvyydessä. Vedenalaisina ovat muun muassa Sjöuggla, Argus, Mantis ja URF. Lisäksi aluksen varustukseen kuuluu 5, 6, 10, 55 ja 100 tonnin nosturit. Alukselle voidaan tarvittaessa sijoittaa myös brittiläinen sukellusveneidenpelastusalus LR-5 sekä Natomaiden kehittämä NSRV.
Jethro Tull (henkilö)
pienoiskuva|200px|Brittiläinen maanviljelyksen tekniikan kehittäjä Jethro Tull.
HMS Belos (A214)
Palvelus
Alus on osallistunut lukuisiin kansainvälisiin pelastusharjoitukseen kuten Norjassa 1994, Britanniassa 2000 sekä Yhdysvalloissa ja Puolassa 2002. Maaliskuussa 2004 alus nosti alasammutun DC-3 kuljetuskoneen ja 2006 alus nosti pienkoneen Ruotsin etelärannikolta.
IF Sport
150px|right|thumb|Vaasan Sportin alkuperäinen logo
Jethro Tull (henkilö)
Jethro Tull (30. maaliskuuta 1674 – 21. helmikuuta 1741) oli brittiläinen maanviljelystieteen pioneeri, jota pidetään brittiläisen maanviljelyksen suurena mullistajana. Tull kehitti rivikylvökoneen.
HMS Belos (A214)
Palvelus
Alus oli 2015 edelleen palveluksessa.
IF Sport
IF Sport (Idrottsföreningen Sport) perustettiin 1939 Vaasan Vetokannaksen kaupunginosassa, ja sen lajivalikoimaan kuuluivat jalkapallon lisäksi jääpallo, hiihto, voimistelu ja myöhemmin 1960-luvulta lähtien jääkiekko. Seura erkaantui vuonna 1979 kahdeksi eri seuraksi. Jääkiekkotoimintaa pyörittää nykyään edelleen toiminnassa oleva Vaasan Sport ja jalkapallotoimintaa FC Sport
Jethro Tull (henkilö)
Brittiläinen rockyhtye Jethro Tull nimesi itsensä tämän henkilön mukaan.
IF Sport
Jalkapallossa Sport ei ikinä päässyt pääsarjatasolle, mutta pelasi kuusi kautta Suomen toiseksi korkeimmalla tasolla ja vuodesta 1973 lähtien kolme kautta kolmanneksi korkeimmalla. Sport nousi kaudeksi 1949 Suomen toiseksi korkeimmalle sarjatasolle, mutta putosi kauden päätteeksi alemmas jäätyään lohkonsa viimeiseksi. Joukkue pelasi myös Suomen Cupin finaalissa vuonna 1971, mutta hävisi Mikkelin Palloilijoille 4-1 Olympiastadionilla pelatussa finaalissa 2645:n katsojan edessä. Sportin ainokaisen ottelussa teki Sigvard Näsman.
Vanhat herrat
thumb|Vanhat herrat -sarjakuvan päähahmot.
Vanhat herrat on vuosina 1982–2002 ilmestynyt suomalainen sarjakuva. Sen piirtäjänä toimi Pauli Heikkilä, joka myös käsikirjoitti sarjaa yhdessä Markku Paretskoin kanssa. Mustavalkoista sarjakuvaa julkaistiin Pahkasika-huumorilehdessä ja lisäksi vuosina 1998–1999 se ilmestyi viikoittaisena strippinä ilmaisjakelulehti Tamperelaisessa.
Kustannusosakeyhtiö Banana Press on julkaissut neljä Vanhat herrat -albumia. Vuonna 2002 ilmestynyt Taru vanhoista herroista sisältää uuden materiaalin lisäksi kaikki vuosien 1982–2000 tarinat. Heikkilä ja Paretskoi saivat Vanhoista herroista Suomen sarjakuvaseuran Puupäähattu-palkinnon vuonna 1998.
Tintagel
pienoiskuva|[[Tintagel Head ja Tintagelin linnan rauniot. Kylän taloja häämöttää taustalla.]] Tintagel eli Trevena ( tarkoittaa: kylä kalliolla) on noin asukkaan kylä ja kunta (civil parish) Cornwallin Atlantin-puoleisella rannikolla Lounais-Englannissa. Se muodostaa lähistön kuntien kanssa vaalipiiriin, jonka alueella elää noin ihmistä.
Tintagel ja sen lähistöllä sijaitsevat linnanrauniot on yhdistetty legendaan kuningas Arthurista ja pyöreästä pöydästä. Rauniot sijaitsevat Tintagel Head -nimisellä jylhällä kallioniemekeellä, jonka kapea kannas yhdistää mantereeseen. Linnan arkeologiset kaivaukset saatiin päätökseen kesällä 2016 ja niissä löydettiin jälkiä vanhemmasta palatsista, joka oli sijainnut nykyisen linnan paikalla 400–500-luvuilla. Palatsi saattoi olla Dumnonian kuningaskunnan keskuspaikka. Kylään on alettu tehdä suosittuja päivämatkoja, ja siitä on tullut Britannian suosituimpia matkailukohteita.
Tanssi peppu pieneksi
Tanssi peppu pieneksi on suomalainen versio yhdysvaltalaisesta Dance Your Ass Off -ohjelmaformaatista. Ohjelmaa esitettiin Fox-kanavalla 18. syyskuuta 2012 alkaen. Ohjelman juontajana toimii Lola Wallinkoski ja tuomareina Anu Saagim, Osku Heiskanen ja Niko Nousiainen. Ohjelmassa yhdeksän kilpailijaa kilpailevat tanssissa sekä viikoittaisissa punnituksissa.
Jääkiekon C2-sarjan maailmanmestaruuskilpailut 1995
Jääkiekon C2-sarjan maailmanmestaruuskilpailut 1995 pelattiin Etelä-Afrikan Johannesburgissa 21.–30. maaliskuuta.
Loppusarjat
Ottelu 9. sijasta käytiin Kreikan ja Uuden-Seelannin välillä, ja se päättyi maalein 10–7.
Julkinen monopoli
Tyypillisesti lakisääteinen monopoli on valtionyhtiö kuten Alko tai Veikkaus Oy, mutta toisinaan valtiot monopolisoivat tehtäviä muille valtion elimille tai yksityisille yrityksille esimerkiksi patentein tai lisenssein. Merkantilismille yksityiset lakisääteiset monopolit olivat tunnuspiirre.
Julkinen monopoli -termillä saatetaan myös tarkoittaa ainoastaan julkisen sektorin hallinnoimia lakisääteisiä monopoleja.
Lakisääteisen monopolin motiiveja
Lakisääteisiä monopoleja käytetään joskus rahan keräämiseen valtiolle, mutta saman voi tehdä myös alaa verottamalla. Rahapelimonopoleja on perusteltu peliriippuvuuden ehkäisemisellä, mutta esimerkiksi Britanniassa rahapelimonopoleista on luovuttu, ja silti peliriippuvuus näyttää olevan siellä vähäisempää. Toisinaan ajatellaan, että jos jollain alalla vallitsee luonnollinen monopoli, sellaisen on parempi olla valtion tai kunnan hallussa kuin yksityisen. Yleisesti katsotaan, että poliisitoimen tulee mm. turvallisuussyistä olla valtion monopoli.
Lakisääteisen monopolin haittoja
Lakisääteisen monopolin ylläpitäminen voi aiheuttaa yhteiskunnallisia kustannuksia, kun lakisääteisen monopolin omaava yritys joutuu puolustamaan monopoliaan turhin kustannuksin viestinnällä ja voimakkaalla suoralla vaikuttamisella päättäjiin. Tällaisesta kokonaistaloutta vahingoittavasta hyödyntavoittelusta käytetään nimitystä välistäveto.
Tavalliset monopolit joutuvat reagoimaan potentiaalisiin kilpailijoihin parantamalla toimintaansa, mutta lakisääteiset monopolit yrittävät estää kilpailua lainsäädännön kautta.
Lisäksi koituu samoja haittoja kuin usein muistakin monopoleista: allokatiivista tehottomuutta, tuotannollista tehottomuutta ja dynaamista tehottomuutta; mm. monopoliyrityksen toiminta, innovointi ja kustannustehokkuuden parantaminen jäävät heikommiksi.
Live from SoHo
Live from Soho on yhdysvaltalaisen popyhtye Maroon 5:n livealbumi, joka äänitettiin SoHon Apple Storessa, New Yorkissa. Se julkaistiin 25. maaliskuuta 2008 yksinoikeudella musiikkipalvelu iTunesissa.
Albumi sisältää yhtyeen suurimpia hittejä heidän toiselta studioalbumiltaan It Won’t Be Soon Before Long.
Austin Dowling
thumb|right|Austin Dowling
Austin Dowling (6. huhtikuuta 1868 New York – 29. marraskuuta 1930) oli yhdysvaltalainen roomalaiskatolinen arkkipiispa. Hänet vihittiin papiksi Providencen hiippakuntaan 24. kesäkuuta 1891 ja nimitettiin Des Moinesin hiippakunnan johtoon 31. tammikuuta 1912. Piispaksi vihkiminen seurasi 25. huhtikuuta. Pääkonsekraattorina toimi Matthew A. Harkins, jota avustivat James J. Davis ja Louis Sebastian Walsh. Dowling asetettiin virkaansa 1. toukokuuta.
Myllylammi (Riihimäki)
Myllylammi on Riihimäen Kytöjärven kylässä sijaitseva lampi. Se on Kalatonlammen kanssa yksi Hirvijärven itäpuolen pikkulammista. Lammen pinta-ala on 1,4 hehtaaria ja rantaviiva noin 450 metriä. Vesisyvyys lammen keskellä on lähes neljä metriä. Myllylammista vedet virtaavat Hirvijärven lasku-uomaan, ennen Vatsianjärveä. Lammen rannat ovat säilyneet rakentamattomina, eikä lammen läheisyyteen kulje polkujakaan, sillä sen rannat ovat soistuneet ja vaikeakulkuiset.
Myllylammin veden laatua on seurattu vuosina 2006 ja 2012. Lammen vesi on erittäin ruskeaa ja selvästi hapanta. Happea lammen vedessä on ollut seurantakerroilla vain vähän. Tuuli ei pysty sekoittamaan lammen vettä ja happea kuluu paljon runsashumuksisessa vedessä hajotustoimintaan. Heikko happitilanne estää kalojen selviämisen lammessa.
Sven Donner
Sven Evert Donner (12. toukokuuta 1890 Helsinki – 8. syyskuuta 1970) oli suomalainen lääkäri, partiojohtaja sekä itsenäisyysaktivisti.
Henkilöhistoria ja ammattiura
Donnerin vanhemmat olivat valtioneuvos Anders Severin Donner ja Elin Maria Wasastjerna. Hän pääsi ylioppilaaksi 1908 ja valmistui lääketieteen kandidaatiksi 1913, lisensiaatiksi 1920 sekä lääketieteen ja kirurgian tohtoriksi 1926. Hän sai professorin arvonimen 1950. Donner oli naimisissa vuodesta 1919 Elsa Strengellin kanssa. Heillä oli kolme lasta, Märta Donnerista tuli tunnettu lastenneurologi.
Donner toimi Suomen armeijan ylilääkärin adjutanttina, eri joukko-osastojen lääkärinä ja lääkintäaliupseerikurssien opettajana 1918–1921 yleten 1919 lääkintäkapteeniksi. Hän oli Helsingin yleisen sairaalan apulaislääkärinä 1920, Lapinlahden keskuslaitoksen apulaislääkärinä 1922–1925 ja Tampereen kaupungin mielisairaalan lääkärinä 1925–1928. Tämän jälkeen Donner toimi Nikkilän sairaalan ylilääkärinä 1928–1939 sekä Helsingin Kivelän sairaalan mielisairasosaston ylilääkärinä vuodesta 1939 ja Helsingin yliopiston dosenttina vuodesta 1940.
Hän oli ylioppilaiden poliittisen valtuuskunnan puheenjohtajana 1917–1918, Suomen psykiatris-neurologisen yhdistyksen puheenjohtajana 1930–1931, Sielunterveysseuran puheenjohtajana 1929–1931, Hermo- ja mielitautien vastustamisyhdistyksen puheenjohtajana vuodesta 1944 sekä Pelastakaa Lapset ry:ssä hallintoneuvoston varapuheenjohtajana vuodesta 1951 ja keskushallituksen puheenjohtajana.
Maanpuolustus- ja partiolaistoiminta
Donner oli vuodesta 1915 mukana jääkäriliikkeessä ja myöhemmin myös suojeluskuntaliikkeessä. Hän osallistui Suomen sisällissotaan valkoisten puolella ja oli Aktivistikomitean jäsen 1915–1918. Donner oli myös Duodecimin ambulanssin ylilääkärinä Itä-Karjalan kansannousun aikana 1921–1922 sekä lääkintätehtävissä sotavuosina 1939–1940 ja 1941–1944. Donner ylennettiin lääkintäeverstiluutnantiksi 1942. Hän toimi jatkosodan aikana armeijan hermo- ja mielitautiosaston tarkastajana.
Partioliikkeessä Donner oli partiojärjestö Toimen Poikien johtajana 1913–1925 ja Suomen Vapaan Partioryhmän johtajana 1917–1963 sekä Suomen Partiopoikajärjestön puheenjohtajana 1957–1963.
Natsikytköksiä
Monien merkittävien aikalaistensa tavoin Donner ihaili kansallisosialistista ideologiaa ja toimintaa. Suomen armeijan hermo- ja mielitautiosaston tarkastajana hän toivoi jyrkkiä toimia vammaisia kohtaan. Donner kirjoitti armeijan johdolle erään tarkastusmatkansa päätteeksi ihailunsa Hitlerin vammaisten murhauttamistoimia kohtaan: "En voi pitää mahdollisena sitä, että Suomellakaan olisi varaa sallia kielteisten voimien tehdä tuhotöitään samalla kuin se panee myönteisimmät alttiiksi rintamilla." Donner piti välttämättömänä, että vaikeimmat potilaat "tehdään vaarattomiksi" ja suljetaan keskitysleiriin. Ylen Mot-ohjelman mukaan suomalaisella lääketieteellä ja natsilääkäreillä oli tiivis yhteistyösuhde, eikä mainittu natsimielisyys ollut harvinaista.
Werner Polón
Karl Werner Polón (26. helmikuuta 1863 Hollola – 23. tammikuuta 1906 Helsinki) oli suomalainen arkkitehti.
Polón valmistui arkkitehdiksi Suomen polyteknillisestä opistosta 1884. Lisäksi hän opiskeli vuosina 1891–1892 Hannoverin teknillisessä korkeakoulussa. Polón toimi arkkitehtina yleisten rakennusten ylihallituksessa vuodesta 1886 alkaen.
Polón on suunnitellut muun muassa Raahen seminaarin vuonna 1899 valmistuneet rakennukset.
EVZ Academy
EVZ Academy on sveitsiläinen jääkiekkoseura, joka on perustettu vuonna 2016. Se pelaa Sveitsin toiseksi korkeimmalla sarjatasolla National League B:ssa. Joukkue on perustettu National League A-seura EV Zugin farmijoukkueeksi.
Joukkueenjohto
Lähde: EliteProspects
Jan Poortvliet
Jan Poortvliet (s. 21. syyskuuta 1955 Arnemuiden, Alankomaat) on alankomaalainen entinen jalkapalloilija ja nykyinen jalkapallovalmentaja. Pelipaikaltaan Poortvliet oli puolustaja. Viimeksi hän toimi FC Den Boschin päävalmentajana.
Poortvliet on pelannut yksissä MM-kilpailuissa 1978, jolloin Alankomaat hävisi loppuottelussa Argentiinalle. Poortvliet pelasi vuoden 1978 kisoissa kuusi ottelua. Yhteensä hänelle kertyi maaotteluita 19, joissa hän teki yhden maalin. Poorvliet osallistui myös Italian EM-kilpailuihin 1980, jossa Alankomaat jäivät alkulohkoon.
Poortvliet on pelannut useissa eri seuroissa, mutta suurimman osan urastaan hän pelasi PSV Eindhovenissa ja Nîmes Olympiquessa. Pelaajauransa jälkeen hän on valmentanut muun muassa Southamptonia, FC Eindhovenia ja Roosendaalia.
August Wilhelm von Schlegel
August Wilhelm von Schlegel (8. syyskuuta 1767 Hannover – 12. toukokuuta 1845 Bonn) oli saksalainen kirjailija, kriitikko ja kirjallisuudentutkija. Hän aloitti teologianopinnot mutta siirtyi Christian Gottlob Heynen vaikutuksesta filologiaan. Hänen opintojaan ja kirjailijantyötään tukivat runoilija Gottfried August Bürger ja esteetikko Friedrich Ludewig Bouterweck. Hän oleskeli 1791–1795 kotiopettajana Amsterdamissa, oli vuodesta 1796 dosentti ja vuodesta 1798 ylimääräinen professori Jenan yliopistossa, jossa hän luennoi muun muassa estetiikasta, Kreikan, Rooman ja Saksan kirjallisuushistoriasta ja muinaistutkimuksen metodiikasta. Samanaikaisesti hän toimi Jenassa myös tuotteliaana kriitikkona Friedrich Schillerin julkaisuissa Die hören ja Allgemeine litteraturzeitung.
Schlegel tutustui 1798 Ludwig Tieckiin, ja he perustivat yhdessä Schlegelin nuoremman veljen Friedrich Schlegelin kanssa ystävyysliiton, johon myöhemmin tulivat mukaan muun muassa Friedrich Schleiermacher, Novalis, August Ferdinand Bernhardi ja Friedrich von Schelling ja jonka seurauksena syntyi vanhempi romanttinen koulukunta. Sen äänitorvena oli aikakausjulkaisu Athenaeum (1798–1800), jota julkaisivat Schlegelin veljekset ja johon Schlegel kirjoitti merkittäviä kirjoituksia. Ehkä vielä merkittävämpää oli Schlegelin kääntäjäntyö, jonka nimekkeistö kasvoi vuosien mittaan laajaksi: Luís de Camões, Miguel de Cervantes, Dante Alighieri ja etenkin Calderón (1803–1809) ja William Shakespeare (1797–1810), jonka teosten käännökset ovat yhä kelvollisia.
Schlegel, jonka henkilökohtaiset yhteydet moniin samanmielisiin olivat muuttuneet, siirtyi Jenasta Berliiniin, jossa hän piti luentoja ja kiteytti romantiikan teoriat. Vuodesta 1804 hän oleskeli useita vuosia ulkomailla, oli madame de Staëlin luona Coppetissa ja matkusteli hänen kanssaan Euroopassa. 1808 hän luennoi Wienissä draamasta. 1813–1814 hän oli sotaretkellä kruununprinssi Karl Johanin sihteerinä ja kirjoitti suurimman osan tämän julistuksista. Hän palasi matkan jälkeen Coppetiin, ja hänet kutsuttiin 1818 professoriksi Bonniin.
Schlegel aloitti Saksassa sanskritinkielisen kirjallisuuden tutkimuksen ja vaikutti sitä kautta hedelmällisesti intialaiseen filologiaan ja indoeurooppalaiseen kielitieteeseen, joskin hän myös joutui kieliasioissa kärkkään luonteensa vuosi konfliktiin ajan merkittävän kielitieteilijän Franz Boppin kanssa. Professorina hän edisti sanskritin tutkimusta opettajan- ja kirjailijantyönsä kautta mutta myös perustamalla kirjapainon, jossa voitiin painaa sanskritinkielistä tekstiä. Hän toimitti julkaisua Indische bibliothek (1823–1830), ja hänen merkittävimmät julkaisunsa indologian alalla ovat laitokset teoksista Bhagavad-gita (latinankielinen käännös, 1823), Ramayana (1829–1846; epätäydellinen) ja Hitopadeça (latinankielinen käännös, 1829).
M.A.R.S.
M.A.R.S. julkaisi ainoaksi jääneen albuminsa Project: Driver vuonna 1986. Levyn julkaisun jälkeen Aldridge ja Sarzo liittyivät Whitesnakeen, Rock jatkoi työskentelyä Chris Impellitterin kanssa ja MacAlpine keskittyi soolouraansa.
Harmaasiipikottarainen
Harmaasiipikottarainen (Sturnia malabarica), myös Sturnus malabaricus, on aasialainen varpuslintu. Sen elinympäristö käsittää Intian, Myanmarin, Thaimaan, Indokiinan ja Etelä-Kiinan. Siitä tunnetaan kolme alalajia. Lajin holotyypin kuvaili Johann Friedrich Gmelin Malabarrannikolta Intiasta 1789.
thumb|left|250px|Harmaasiipikottaraisen nimialalaji malabarica
Against the Dark
Against the Dark on 10. helmikuuta 2009 suoraan DVD:lle julkaistu yhdysvaltalainen toiminta/kauhuelokuva, jota on kuvattu Bukarestissa Romaniassa. Elokuvan ohjasi Richard Crudo ja käsikirjoitti Mathew Klickstein. Pääosassa esiintyivät Steven Seagal, Tanoai Reed, Jenna Harrison, Linden Ashby, Emma Catherwood, Skye Bennett ja Keith David.
SHL-kausi 2014–2015
SHL-kausi 2014–2015 oli SHL:n 40. kausi. Kausi alkoi 10. syyskuuta 2014 ja runkosarja päättyi 5. maaliskuuta 2015. Pudotuspelit alkoivat 12. maaliskuuta ja päättyivät 23. huhtikuuta.
Dava Sobel
thumb|Dava Sobel Dava Sobel (s. 1947 New York, Yhdysvallat) on yhdysvaltalainen tieteen popularisoija ja kirjailija, jonka suosituimpia kirjoja ovat olleet Pituuspiiri sekä Galileon tytär. Ennen ryhtymistään päätoimiseksi kirjailijaksi Sobel toimi useita vuosia freelancer-toimittajana eri tiedelehdille sekä mm. The New York Timesin tiedetoimittajana. Esikoisteoksen menestyksen myötä Sobel ryhtyi päätoimiseksi kirjailijaksi vuonna 1995.
Banana Press
Banana Press Oy on suomalainen kirjankustantamo, joka on erikoistunut sarjakuvien julkaisemiseen. Se perustettiin vuonna 1985 Pahkasika-lehden kustantajaksi. Sarjakuvien lisäksi Banana Press on julkaissut populaarikulttuuriin liittyvien alojen tietokirjallisuutta. Yhtiö on alusta alkaen harjoittanut myös sarjakuvien postimyyntiä.
SHL-kausi 2014–2015
Skellefteå AIK voitti SHL:n runkosarjan kolmannen kerran peräkkäin. Mestaruuden voitti lopulta Växjö Lakers, jolle mestaruus oli seurahistorian ensimmäinen.
Runkosarjan kaksi heikointa, Modo Hockey ja Leksands IF, joutuivat karsimaan sarjapaikastaan. Modo onnistui säilyttämään paikkansa, mutta Leksands tippui alemmalle sarjatasolle. HockeyAllsvenskanista SHL:ään nousivat Malmö Redhawks, Rögle BK sekä Karlskrona HK.
Kauden aikana otteluita kävi seuraamassa 1 987 961 katsojaa, ottelua kohden keskimäärin siis 6 024 katsojaa.
Ennen kauden alkua
Ennen runkosarjan alkua, Ruotsin urheiliitto Riksidrottsförbundet (RF) tiedotti, että Modo Hockeyn Edwin Hedberg oli antanut huhtikuussa 2014 positiviisen dopingnäytteen sibutramine nimisestä aineesta. Hedberg jäi tutkinnan aikana vapaaehtoisesti sivuun pelaamisesta. 9. heinäkuuta 2014 RF langetti Hedbergille kuuden kuukauden kilpailukiellon, joka päättyi 24. lokakuuta 2014.
Kalatonlammi (Riihimäki)
Kalatonlammen vedenlaatua on seurattu vuosina 2006, 2012 ja 2018. Lampi on eruskavetinen metsälampi, jonka vesi on erittäin ruskeaa ja hapanta. Lammen happivarat myös ehtyvät jääpeitteisenä aikana ja kesän myötä, kun tuuli ei pysty sekoittamaan lämpötilakerrostunutta vettä. Hygieeniseltä laadultaan lammen vesi on ollut uimakäyttöön sopivaa, joskin kesällä 2018 vedessä esiintyi ulosteperäisiä bakteereita, jotka saattoivat olla peräisin jätevesikuormituksesta.
SHL-kausi 2014–2015
Ennen kauden alkua
RF langetti Luleå HF:n maalivahti Mark Owuyalle vuoden kilpailukiellon 7. heinäkuuta 2014. Kiellon syynä oli Owuyan katoaminen dopingtesteistä ilman valvontaa helmikuussa. Owuya valitti tuomiosta ja RF kumosikin rangaistuksen 4. syyskuuta.
Tupakkatuote
pienoiskuva|Sikareita. Tupakkatuote on tupakasta kokonaan tai osin valmistettu tuote, jota käytetään tupakoimiseen. Yleisin tupakkatuote on savuke, ja muita tupakkatuotteita ovat sikarit, pikkusikarit, piipputupakka, nuuska ja purutupakka.
Suomen lainsäädännön mukaan tupakkatuotteen, tupakan, tupakan vastikkeen, tupakkajäljitelmän ja tupakointivälineen mainonta, epäsuora mainonta ja muu myynninedistäminen on kielletty. Mainonta on kiellettyä kaikissa mainosvälineissä. Tupakan mainontaa ja muuta myynninedistämistä ei saa suunnata kuluttajille eikä edes tupakka-alan ammattilaisille. Myös tupakkasponsorointi on kiellettyä.
Sähkötupakka ei ole Suomen lainsäädännön mukaan tupakkatuote. Tupakkalain tupakointikiellot näin ollen eivät päde sähkösavukkeen käyttöön. Sähkötupakka on tupakkalaissa tarkoitettu tupakkajäljitelmä silloin, kun se muistuttaa muodoltaan läheisesti tupakkatuotetta tai tupakointivälinettä.
Lumiapina
Lumiapina (Rhinopithecus roxellana) on Kiinan keskiosissa elävä lehtiapinoiden alaheimoon kuuluva kädellislaji. Lumiapinoita on jäljellä vain 8 000–20 000 yksilöä, ja laji on luokiteltu erittäin uhanalaiseksi.
Ulkonäkö ja koko
Lumiapinauroksen pituus on 58–68 ja naaraan 47–52 senttimetriä. Hännän pituus on 50–70 senttimetriä. Uroksen paino on 15–40 kilogrammaa (useimmiten 20) ja naaraan 6–12 kilogrammaa.
Levinneisyys ja elinympäristö
Lumiapinaa tavataan vain keskisen Kiinan länsiosissa Sichuanin, Gansun, Hubein ja Shaanxin provinsseissa. Lajia on huhuttu tavattavan myös Intian rajalla, mutta tälle tiedolle ei ole varmaa näyttöä.
Lumiapina elää kesällä suurissa vuoristometsissä jopa kolmen kilometrin korkeudessa. Talvella se laskeutuu alemmas. Lumiapina elää sekä lehti- että havumetsissä. Luonnonvaraiset yksilöt viettävät yli 90 prosenttia elinajastaan puissa, vankeudessa kasvatetut hieman vähemmän. Lumiapinoiden elinalueella on lunta tavallisesti joulukuusta maaliskuuhun, joskus jopa neljä kuukautta vuodessa.
Käyttäytyminen
Muiden apinoiden tavoin lumiapinat ovat melko älykkäitä. Ne elävät laumoissa, joiden koko on kesällä yleensä korkeintaan 200 yksilöä ja talvella 20–30 yksilöä. Kesälaumat voivat yhdistyä vielä suuremmiksi 400–600 yksilön yksiköiksi. Laumat koostuvat pienemmistä perhekunnista, joista kuhunkin kuuluu johtava uros ja noin neljä naarasta. Sosiaalisten verkostojensa ansiosta lumiapinat kykenevät torjumaan petojen aiheuttamaa uhkaa. Ne pakenevat petoja korkealle puuhun.
Reviiritaisteluissaan lumiapinat uhittelevat pikemmin kuin käyvät toistensa kimppuun. Reviirihierarkiassa synnyttäneet emot ovat hedelmättömiä naaraita korkeammalla. Uroksista arvostetuimpia ovat ne, joilla on eniten kumppaneita laumassa.
Lumiapina on kasvinsyöjä, jonka ruokavalio vaihtelee vuodenajan mukaan. Se syö ympäri vuoden mäntyjen ja nuorten kuusten neulasia ja kaarnaa. Kesällä sen ruokavalioon kuuluvat myös silmut, versot, kukat, siemenet, hedelmät ja lehdet.
Lumiapinat lisääntyvät läpi vuoden, mutta useimmat poikaset syntyvät maaliskuun ja toukokuun välillä. Kantoaika on noin kuusi kuukautta, ja emo synnyttää kerralla useimmiten yhden poikasen, harvoin kaksi. Poikasta hoitaa pääasiassa sen emo, mutta myös lauman muut jäsenet osallistuvat hoitamiseen. Urokset ovat sukukypsiä noin seitsemän vuoden iässä ja naaraat neljä–viisivuotiaina. Vankeudessa lumiapinan tiedetään eläneen 23-vuotiaaksi, joten laji on melko pitkäikäinen.
Uhat
Lumiapinan elinalueet ovat pirstaloituneet ensin jääkauden ja sittemmin hakkuiden ja asutuksen leviämisen seurauksena. Apinoita myös metsästetään niiden turkin, luiden ja lihan takia. Uhanalaisuusluokitukseltaan lumiapina on erittäin uhanalainen laji. Sen kannan vahvuus on 8 000–20 000 yksilöä, joista noin 4 000 elää vuoristossa.
Laktoosi-intoleranssi
Laktoosi-intoleranssi on perinnöllinen oireyhtymä, jossa laktoosia eli maitosokeria sisältävät ruoka-aineet, tärkeimpänä maito ja maitotuotteet, aiheuttavat ruoansulatuskanavan oireita, kuten ilmavaivoja, turvotusta ja vatsakipuja. Sen aiheuttaa laktoosia glukoosiksi ja galaktoosiksi pilkkovan laktaasientsyymin vähyys tai puute ohutsuolessa (katso hypolaktasia).
Laktaasientsyymin väheneminen alkaa imeväisiän jälkeen ja on normaaliin kehitykseen liittyvä ilmiö. Ilmiö on tavallinen myös muilla nisäkkäillä. Jonkinasteinen laktoosi-intoleranssi on suurimmalla osalla maailman väestöä. Niillä alueilla, joilla laktoosi-intolerantteja on vain vähemmistö ihmisistä, se kuitenkin saattaa johtaa samantapaisiin erityisjärjestelyihin kuin ruokavaliota rajoittavat sairaudet.
Laktoosi-intolerantti on henkilö, joka saa oireita nautittuaan maitosokeria. Se on disakkaridi eli muodostunut kahdesta monosakkaridista. Laktaasin tehtävä on katkaista laktoosin muodostavan glukoosin ja galaktoosin välinen sidos.
Arvioiden mukaan 75 prosenttia maailman väestöstä on laktoosi-intolerantteja lapsuusiän jälkeen. Laktoosi-intoleranssi vaihtelee maantieteellisesti: Pohjois-Euroopassa laktoosi-intolerantteja on noin viisi prosenttia väestöstä, kun taas joissain Aasian ja Afrikan maissa jopa yli 90 prosenttia. Suomalaisista aikuisista noin 83 prosenttia pystyy käyttämään maitoa ravinnokseen ainakin jossain määrin.
Oireet
Laktoosi-intoleranssiin liittyy tyypillisesti ruoansulatuskanavan oireita, kuten ilmavaivoja, turvotusta ja vatsakipuja.
Koska laktaasi-entsyymi puuttuu, pääsee laktoosi paksusuoleen asti, jossa se sitoo itseensä paksusuolen aktiivisia molekyylejä, jotka puolestaan sitovat vettä poistuessaan elimistöstä. Muita hypolaktaasian oireita ovat vatsakipu ja ilmavaivat, jotka ovat seurausta paksusuolessa symbioosissa elävien bakteerien muodostamista suolistokaasuista.
Alkuperä
Laktaasientsyymin tuotannon jatkumisen ohutsuolessa aiheuttava mutaatio on Suomessa yleisempi kuin vastaava mutatoitumaton geeni, joka ei tuota laktoosia pilkkovaa laktaasia. Tämän mutaation arvellaan kehittyneen kahdella alueella sekä Etelä-Uralilla että Saharan pohjoispuolella. Osa tutkijoista uskoo myös kolmannen vastaavan alueen olemassaoloon Ugandan ja Ruandan välimaastossa.
Akatemiaprofessori Leena Palotie työryhmineen paikansi vuonna 2005 maitotuotteiden siedon aiheuttavan geenimuunnoksen Ural-vuoriston eteläpäähän tai Pohjois-Kaukasiaan. Kyky sietää maitotuotteita johtuu yhdestä geenimuunnoksesta, joka kehittyi ehkä 5 000–12 000 vuotta sitten. Tiedot perustuvat 1 611 geeninäytteeseen, jotka kerättiin 37 eri väestöstä ympäri maailmaa. Tutkijat keskittyivät mutaatioiden määrään sen geenin ympärillä, joka tuottaa maitosokeria pilkkovaa entsyymiä eli laktaasia.
Diagnoosi ja ruokavalio
Hypolaktaasia todetaan joko itse tai lääkärin tekemällä laktoosirasitustestillä, jossa testattava nauttii tyhjään vatsaan 50 g annoksen veteen liuotettua laktoosia. Testiannoksen jälkeen seurataan verensokeripitoisuudessa tapahtuvia muutoksia. Ellei veren glukoosipitoisuus nouse, viittaa se hypolaktasiaan eli laktaasientsyymin heikentyneeseen tuotantoon. Hypolaktasiasta aiheutuvia laktoosin imeytymishäiriön oireita kutsutaan kansankielellä laktoosi-intoleranssiksi.
Hypolaktasiaa tutkitaan nykyään myös geenitestillä. Tällöin vältytään laktoosirasituskokeen aiheuttamilta suolisto-oireilta. Geenitesti paljastaa, onko tutkittavalla genotyyppi, joka aiheuttaa laktaasientsyymin muodostumisen pysähtymisen kouluiässä. Geenitesti soveltuu kuitenkin lapsille huonosti, sillä se osoittaa vain sen, onko lapsella perinnöllinen taipumus laktaasiaktiivisuuden vähenemiseen. Testi ei selvitä, onko entsyymin väheneminen lapsella jo alkanut. Laktaasientsyymin pitoisuus alenee tavallisesti vasta 5–12 vuoden iässä.
Laktoosi-intoleranssista kärsivät pystyvät nauttimaan pitkään kypsytettyjä juustoja, koska ne ovat luontaisesti laktoosittomia. Meijerit valmistavat laktoosittomia maitotuotteita laktoosittomasta maitojuomasta. Osa laktoosi-intolerantikoista kykenee nauttimaan myös vähälaktoosisia maitotuotteita, joita myydään esimerkiksi tuotemerkillä Hyla ja Into. Laktoositon maitojuoma ja vähälaktoosinen maito sisältävät glukoosia ja galaktoosia, jotka ovat syntyneet laktoosin pilkkoutuessa. Vähälaktoosinen kevytjogurtti sisältää 0,8 % laktoosia, 2 % glukoosia ja 2 % galaktoosia, kun sen laktoositon versio sisältää 2,5 % glukoosia ja 2,5 % galaktoosia. Kun maidosta poistetaan niin paljon laktoosia, että jäljelle jää jätetään enintään 0,01 prosenttia laktoosia, siitä tulee laktoositonta maitojuomaa.
Maitovalmisteita korvaamaan kehitetyt soijavalmisteet eivät sisällä lainkaan laktoosia.
Laktaasientsyymit ja probiootit
Laktoosi-intoleranssin oireiden välttämiseksi hypolaktasiasta kärsivät voivat käyttää laktoosia hajottavaa laktaasientsymivalmistetta kapseleina aterian yhteydessä tai ruokaan lisättynä. Toinen vaihtoehto on probioottien eli luonnosta eristettyjen laktoosia pilkkovien bakteerien sekoitus. Esimerkiksi prolaktaasi on probioottinen kapseli, joka täytyy ottaa päivittäin. Valmisteiden sisältämät bakteerit pilkkovat laktoosia noin 24 tunnin ajan ennen menehtymistään.
Monet maitovalmisteiden valmistajat tarjoavat tuotteistaan laktoosittomia tai vähälaktoosisia vaihtoehtoja, joista laktoosi on yleensä entsymaattisesti hajotettu etukäteen.
Maitoallergia ei liity laktoosiin
Laktoosi-intoleranssia ei tule sekoittaa maitoallergiaan. Maitoallergia on yliherkkyys maitoproteiinille. Laktoosia pilkkoo entsyymi, mutta kaikki allergiat johtuvat proteiineista.
John Gilmore (aktivisti)
thumb|150px|John Gilmore (2014) John Gilmore (s. 1955 York, Pennsylvania) on yksi Electronic Frontier Foundationin perustajista sekä Usenetin alt-hierarkian luoja.
Gilmore oli Sun Microsystemsin viides työntekijä ja Cygnus Supportin perustaja. Hän rikastui riittävästi vetäytyäkseen varhaiseläkkeelle ja tavoitellakseen muita päämääriä. Hän tukee vapaita ohjelmistoja ja on työskennellyt useiden GNU-projektien parissa.
Mika Kivelä
Mika Kivelä (s. 28. tammikuuta 1971 Turku) on suomalainen kirjailija.
Kivelä on julkaissut useita runoteoksia ja kolme romaania. Hän on myös esiintynyt lukuisissa kirjallisuus- ja runoustapahtumissa. Runoilija Kalevi Seilonen valitsi Kivelän runon Hiukset sekaisin julkaistavaksi Nuori Voima-lehden numerossa 2/1991. Runo ilmestyi myös Kivelän esikoiskokoelmassa Revittyjä sivuja vuonna 1996. Vuonna 2006 Kivelä julkaisi 1996–2006 valittujen runojen kokoelman Nyrkit puhuvat ja esiintyi Yle TV1n Runoraati-ohjelmassa. Mika Kivelä hyväksyttiin Suomen Kirjailijaliiton jäseneksi vuonna 2004.
Hänen runojaan on myös käännetty italiaksi suomalaista nykyrunoutta esittelevässä antologiassa ''Il limite della neve. La nuova poesia finlandese'', kääntäjä Antonio Parente (Mimesis Edizioni, 2011). Vuonna 2015 ilmestyneen Kivelän runokokoelman Räkäkännirakkautta (MKK 2015) esipuheen on kirjoittanut Tapani Kinnunen. Räkäkännirakkautta voitti Image-lehden ja Books On Demand Finlandin järjestämän Indie Book Awards 2015 -kilpailun.
Vuonna 2016 ilmestyi Kivelän esikoisromaani Elukkavaunu. Hänen uusin teoksensa on vuonna 2022 ilmestynyt romaani Marilynin kiehkura.
Teokset
Romaanit
Runoteokset
Antologia
CD
John Gregory Murray
John Gregory Murray (26. helmikuuta 1877 Waterbury, Connecticut – 11. lokakuuta 1956) oli yhdysvaltalainen roomalaiskatolinen arkkipiispa. Hänet vihittiin papiksi Hartfordin hiippakuntaan 14. huhtikuuta 1900 ja nimitettiin sen vihkipiispaksi sekä Flaviaksen titulaaripiispaksi 15. marraskuuta 1919. Piispaksi vihkimnen seurasi 28. huhtikuuta 1920. Pääkonsekraattorina toimi Giovanni Vincenzo Bonzano, jota avustivat John Joseph Nilan ja Thomas Joseph Shahan.
Kyllä sitä ny ollaan niin neekeriä, että
Kyllä sitä ny ollaan niin neekeriä, että on Mikko Alatalon esittämä vuonna 1980 julkaistu musiikkikappale. Kappaleen ovat säveltäneet ja sanoittaneet Mikko Alatalo ja Harri Rinne. Kappale julkaistiin albumilla livealbumilla Elävänä Pispalassa (ja vähän muuallakin) sekä erillisenä singlenä kappaleen ”Parempaa hyvää ja pahempaa pahaa” kanssa.
Kappale alkujaan tehtiin satiiriksi suomalaisten rotuennakkoluuloista, mutta kappale nousi itseään vastaan, kun eräs afrikkalainen opiskelija kertoi Alatalolle pihan lasten kiusaavan häntä laulun sanoin.
Alatalo kertoi vuonna 2002 empineensä kappaleen uudelleenlevytystä, koska neekeri-sanan käyttö ei nykyään enää ole hyväksyttyä. Samana vuonna julkaistiin elektronisella teknomusiikilla sovitettu versio. Kappale julkaistiin samana vuonna ilmestyneellä kokoelma-albumilla Kyllä sitä ny ollaan niin Alataloa – Moukarirallit. Uudelleenlevytetyssä versiossa esiintyvät myös Juice Leskinen ja Kikka.
Vuonna 2006 Alatalo totesi, ettei enää haluaisi esittää kappaletta, kuin korkeintaan nostalgisista syistä ja silloinkin vain ”edellyttäen, etteivät toivojat ole uusnatseja”.